Zastupnik Željko Jovanović kazao nam je kako nije vidio radnu verziju programa, osim dijela koji govori o obrazovanju i zdravstvu.

– Neki članovi predsjedništva zamolili su me za komentar i pomoć u pripremi za sjednicu Radne grupe, s obzirom da sam bio ministar obrazovanja, znanosti i sporta i trenutno pratim u Saboru područje zdravstva. Onome tko je to pisao mogu poručiti da sam u 28 godina rada u SDP-u vidio razne dokumente koji se odnose na obrazovanje, znanost i zdravstvo, ali nikada ovako nešto loše čak u najranijoj radnoj fazi. To je nepopravljivo i dobronamjerno naglašavam – nužno je napisati potpuno novi programski tekst jer su za socijaldemokraciju i obrazovanje i zdravstvo ključne teme. Ako treba, uz nekoliko saborskih zastupnika, vrlo brzo ćemo to napisati.